Teatrele din Brașov trag din nou cortina. Spectacolele se vor ține online.
De azi teatrele din Brașov își continuă activitatea în mediul online. Ligia Stan, actriță, spune cum e să joace iar fără public. Municipiul Brașov a depășit rata de 3 infecții la mia de locuitori.
Nici bine nu s-a ridicat cortina în Brașov, că de astăzi spectacolele au loc fără public.De ieri, Municipiul Brașov a intrat în scenariul roșu, întrucât rata de incidență a trecut din nou de trei cazuri la mia de locuitori.Ieri puteai să-ți bei cafeaua în interior, azi va trebui să stai pe terasă. Ligia Stan, actriță la Teatrul Sică Alexandrescu din Brașov, spune cum e să joci într-o seară cu public, iar a doua zi, cu scaunele goale."Acum sunt în cabină la teatru și mă pregătesc pentru spectacolul de astă seară. Se pare că va fi ultimul cu spectatori. Sperăm să fie doar pentru 14 zile această situație. Mă gândesc că poate ar trebui cei care sunt la conducere să se gândească la variante pentru sălile mari. Cred s-ar putea găsi soluții și în sensul ăsta.", a spus aceasta.Până se calmează restricțiile, spectacolele teatrului se vor desfășura online."De mâine vom juca respectând programul de spectacole anunțat. Dar se va juca cu sala goală, fără spectatori și se vor transmite spectacolele în regim de livestreaming.", a anunțat actrița.